Mi yesla yusef s temsalt n lmut ikemmel dayen, ɣur-s ma sliman yeqḍaɛ layas acu ara ad yini netta, ladɣa imi is ruḥent tkaciyin-nni s wayes iettu dunit, ur d yegri ussirem, ɣur-s d aheggi it yethegi sliman i lmut, ur yeqbil ara walaɣ-is imeslayen-is, si lxelɛat inna-as yusef d aken netta iban ur yesɛi ara acu ara yexser yetɛici yal ass am yiwen wass, ma d netta yetidir di fransa ɣur-s aṭas iwala u mazal ad iwali, acu lmakla-nni, tilawin-nni timelḥanin, aḥewes, izɛef sliman si lahdur agi dɣa iqarḥit ula d netta imi is yerra, xas ila win ara inadin, af demas kan imi netta iqarb ar imawlan-is yerna isɛa leḥbab, ma d yusef xas ulama ad seqsin ɣer imawlanis ur ten-id tuqaɛ ara imi ur iseqsay fell-asen ula d nutni ur tnadin fell-as, ur yuḥtam ar ak i lahdur aki ayen ibɣa ad ifer ad yettu acḥal d iseggasen yusa-as id am tersast ur yebni ara fellasen, ččurent-d wallen-is d imetawen ur yezmir aten yeṭef dɣa yessefhem-as-d i sliman acu it yeǧǧan ur d itas ara s axxam imawlan-is, imi yal mi ara ad yas ur teḥsiben ara ur ten-id uqaɛ ara ma yella neɣ ulac-it, deg wasmi yemut gma-s saɛid, d iken-is iluled s waṭan, ur itidir ara ma yerna ass d aṭas, deg wass-mi yemut dɣa kemlen degrent yak iɣra neɣ yeqim, dayen it yeǧǧan ula d netta irwel fell-asen yeldid ul-is i tikelt tamezwarut inna-d ayen urǧin ina i wayeḍ, iḥus sliman s tedyant n yusef amzun iɣaḍ-it dɣa inna-as daken ur yuhwan ara ad iḍeger dunit-is s tkaciyin-nni, yarna ayen yuran ad iɛedi ladɣa imi maci d seba-s.